text: 
  Amtsborgmester Per Kaalund vil nu have undersøgt betalingsstandsningen 
  grundigt.
  
  " Spørgsmålet er, om betalingsstandsningen har stillet nogle kreditorer 
  bedre end andre, " siger han.
  
  Per Kaalund siger, at amtet var priviligerede långivere, fordi amtets 
  lån skulle forfalde først.
  
  " Hvis betalingsstandsningen betyder, at bankkonsortiet, der har udlån 
  til forfald i sommeren 1993, stilles lige med amtet, så har bankerne 
  forbedret deres stilling, mens amtets er forringet, " siger han.
  
  Til det siger bankdirektør Peter Straarup: " Københavns Amts antagelser
   om, at amtet er priviligerede låntagere er helt grundløse. "
  
  Indenrigsministeriet har bedt amtet om en fyldestgørende redegørelse om 
  lånet til Hafnia Holding. På forhånd afviser Per Kaalund og 
  amtsdirektør Bo Smith, at politikerne har noget som helst ansvar for 
  placeringen af lånet.
  
  " Det er en ren administrativ opgave, som amts-politikerne ingen 
  indflydelse har på, " siger Kaalund.
  
  Ifølge rådgiverne i Gudme Rasschou har de kun været formidler af 
  lånet til Hafnia Holding.
  
  " Vi har rådgivet om selve optagelsen af udlandslånet, og vi har 
  foreslået, at amtet sætter pengene i Hafnia Erhvervsbank, " siger 
  direktør Eigil Pedersen, der også er partner i Gudme Raaschou.
  
  
  
  